**John David "Honey" Russell** foi un xogador e adestrador de baloncesto estadounidense que xogou durante 25 tempadas na American Basketball League, a primeira liga profesional de baloncesto dos Estados Unidos. Posteriormente exerceu como adestrador, sendo o primeiro en exercer o devandito papel nos Boston Celtics da NBA, e dirixindo á Universidade de Seton Hall durante 15 tempadas. En 1964 foi incluído no Basketball Hall of Fame.

Traxectoria deportiva
---------------------

### Xogador

Tras deixar o seu High School con 16 anos, converteuse en xogador profesional, disputando diferentes ligas, como a Interstate League, New York State League, Pennsylvania State League, Metropolitan League, e a American Basketball League, a primeira gran liga profesional dos Estados Unidos. En total xogou en 22 equipos diferentes nos seus 25 anos de carreira profesional, disputando máis de 3.200 partidos, unha cifra que sería o equivalente a entre 30 e 40 anos dunha traxectoria profesional moderna. Foi en catro ocasiones *All-Star* cos Chicago Bruins e os Cleveland Rosenblums, gañando a ABL en dúas ocasións, en 1926 e 1939.

En 1928 disputou tamén a NFL, a liga profesional de fútbol americano, cos Chicago Bears, que eran do mesmo propietario que os *Bruins*, cos que xogaba a baloncesto. Durante moitos dos seus anos como profesional exerceu como xogador-adestrador.

### Adestrador

Tras retirarse das canchas, foi o adestrador da Universidade de Seton Hall entre 1936 e 1941, logrando un balance de 101 vitorias e 32 derrotas. A súa carreira viuse interrompida pola segunda guerra mundial, regresando aos bancos en 1946, cando se converteu no primeiro adestrador da historia dos Boston Celtics, posto que ocupou durante dúas tempadas, xogando na BAA.

Regresou a Seton Hall en 1949, dirixindo ao equipo até 1960, logrando o maior éxito dos *Pirates* na súa historia ao conseguir gañar o NIT en 1953, contando con xogadores do talle de Walter Dukes e Richie Regan. En 1964 foi incluído no Basketball Hall of Fame como xogador.

#### Estatísticas como Adestrador

| Equipo | Ano | Liga Regular | Playoffs |
| --- | --- | --- | --- |
| Partidos | Gañados | Perdidos |  % vitorias | Clasificado | Gañados | Perdidos |  % vitorias | Resultado |
| Boston | 1946-47 | 60 | 22 | 38 | .367 | **6º na División Leste** |  |  |  |  |
| Boston | 1947-48 | 48 | 20 | 28 | .417 | **3º na División Leste** | 3 | 1 | 2 | .333 |
| Total | 60 | 18 | 42 | .300 | - | 3 | 1 | 2 | .333 |
|

Notas
-----

1. 1 2 3  "Official Website of the Naismith Memorial Basketball Hall of Fame - John Russell". Arquivado dende o orixinal o 10 de outubro de 2008. Consultado o 08 de abril de 2010.
2. 1 2 3  "Honey Rusell". Arquivado dende o orixinal o 02 de agosto de 2008. Consultado o 08 de abril de 2010.
3. 1 2  "Former Men's Basketball Coach John "Honey" Russell Inducted Into New York Basketball Hall of Fame". *Seton Hall University Athletics* (en inglés). Consultado o 2020-03-29.
4. ↑  "Boston Celtics Coaches". Arquivado dende o orixinal o 14 de agosto de 2010. Consultado o 08 de abril de 2010.

Véxase tamén
------------

### Ligazóns externas

* Estatísticas de Russell como adestrador Arquivado 29 de marzo de 2010 en Wayback Machine.
* Páxina de Russell na web do Basketball Hall of Fame

|  |  |
| --- | --- |
| Control de autoridades | 
* Wd: Q730913
* WorldCat
* VIAF: 18645339
* BNB: ID
* BNF: 12735141b
* FAST: 1799665
* ISNI: 0000 0000 3508 4401
* LCCN: n85044760
* BasketballHoF: honey-russell
* NFL: 2524716

 |